stanford-oval/wikipedia huggingface dataset:
หมู่เกาะจินเหมิน
เศรษฐกิจ

ด้วยความที่หมู่เกาะจินเหมินมีความสะอาด เงียบสงบ และบรรยากาศดี ทำให้ในจินเหมินเองมีสินค้าท้องถิ่นที่มีชื่อเสียงอย่าง ข้าวฟ่าง, เหล้าข้าวฟ่าง, ขนมถั่วบด และมีดที่ทำมาจากแผ่นเหล็กหุ้มระเบิดในสงคราม 823 ในปี ค.ศ. 1958 ระหว่างเซี่ยเหมินกับจินเหมิน นอกจากนี้จินเหมินยังได้รับอานิสงส์จากการท่องเที่ยวระหว่างจีนแผ่นดินใหญ่กับเกาะไต้หวัน ทำให้นักท่องเที่ยวเดินทางผ่านจินเหลียน และได้รับการพัฒนาเป็นเมืองท่องเที่ยว
หลังจากการเริ่มนโยบายเกี่ยวกับการคมนาคมระหว่างจีนแผ่นดินใหญ่กับเกาะไต้หวัน ทำให้จินเหมินเริ่มมีความสำคัญในการเป็นหนึ่งเมืองนำร่องในการเป็นช่องทางการเดินเรือตามนโยบาย 3 ตัวเชื่อมย่อย (Mini Three Links) ซึ่งส่งผลให้จินเหมินกลายเป็นแหล่งท่องเที่ยวที่เชื่อมโยงกับเซี่ยเหมินในระยะเวลาอันรวดเร็ว ในเขตเสียงอัน (翔安区) ของเซี่ยเหมินยังมีเกาะต้าเติง (大嶝岛) ซึ่งเป็นเขตตลาดสินค้าปลอดภาษี (Duty free market) มีชื่อว่า ตลาดค้าขายสินค้าขนาดเล็กไต้หวัน (对台小额贸易市场) เป็นตลาดที่มีจุดเด่นเนื่องจากเป็นสถานที่ซื้อขายสินค้านำเข้าจากเกาะจินเหมินและเกาะไต้หวันที่ปลอดภาษีนำเข้าและภาษีมูลค่าเพิ่ม แต่มีการจำกัดปริมาณยอดการซื้อ ตลาดแห่งนี้เปิดในปี ค.ศ. 1995 เป็นเขตปลอดภาษีที่ดึงดูดลูกค้าชาวจีนและต่างชาติเป็นจำนวนมาก เป็นช่องทางสำคัญด้านการค้าระหว่างช่องแคบไต้หวัน ซึ่งจากสถิติศุลกากรนครเซี่ยเหมินระบุว่า ในเดือนมกราคม-สิงหาคม ค.ศ. 2008 ตลาดแห่งนี้ได้รองรับสินค้านำเข้าจากไต้หวันกว่า 8,277 ตัน หรือคิดเป็นมูลค่ารวมกว่า 8 ล้านดอลลาร์สหรัฐ
แหล่งข้อมูลอื่น

เว็บไซต์ทางการเทศมณฑลจินเหมิน เก็บถาวร 2006-04-14 ที่ เวย์แบ็กแมชชีน
Complete list of the villages in each township เก็บถาวร 2003-07-07 ที่ เวย์แบ็กแมชชีน
Maps of Kinmen
Satellite image of Greater Kinmen and Lesser Kinmen by Google Maps
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  อิสราเอล  สหรัฐ  ญี่ปุ่น  เช็กเกีย 
อื่น ๆ:  NARA  IdRef 
รูปปั้นเทพเสือ
หอคอยจูกวง สถานที่ที่ถือเป็นสัญลักษณ์ของจินเหมิน
เฉิน ฉวน

เฉิน ฉวน (จีน: 陈绚, เกิดเมื่อวันที่ 10 กุมภาพันธ์ ค.ศ. 1978) เป็นนักระบำน้ำจากประเทศจีน เคยเข้าร่วมการแข่งขันโอลิมปิกฤดูร้อน 1996
สมเกียรติ ตั้งนโม

สมเกียรติ ตั้งนโม อธิการบดีมหาวิทยาลัยเที่ยงคืน
สมเกียรติ ตั้งนโม (13 พฤศจิกายน 2501 - 6 กรกฎาคม 2553) นักวิชาการด้านศิลปร่วมสมัยและสุนทรียศาสตร์ รองศาสตราจารย์และอดีตคณบดีคณะวิจิตรศิลป์ มหาวิทยาลัยเชียงใหม่ ผู้ก่อตั้งและอดีตอธิการบดีมหาวิทยาลัยเที่ยงคืน
ประวัติ

สมเกียรติ ตั้งนโม สำเร็จการศึกษาจากวิทยาลัยช่างศิลป กรมศิลปากร เมื่อปี 2522 ต่อมาสำเร็จการศึกษาหลักสูตรศิลปบัณฑิต มหาวิทยาลัยศิลปากรเมื่อปี 2528 และสำเร็จการศึกษาอักษรศาสตร์มหาบัณฑิต มหาวิทยาลัยมหิดล ในปี 2533
เริ่มทำงานเป็นอาจารย์พิเศษที่คณะวิจิตรศิลป์ มหาวิทยาลัยเชียงใหม่ ปี 2533 และเข้ารับราชการในตำแหน่งอาจารย์ประจำเมื่อปี 2535 ต่อมาในปี 2543-2544 เป็นหัวหน้าสาขาจิตรกรรม คณะวิจิตรศิลป์ ในปี 2547 เป็นรองคณบดีฝ่ายวิชาการ คณะวิจิตรศิลป์ และเป็นคณบดีคณะวิจิตรศิลป์ มหาวิทยาลัยเชียงใหม่ตั้งแต่ปี 2551 จนกระทั่งเสียชีวิต
ปี 2540 สมเกียรติเป็นหนึ่งในผู้ร่วมก่อตั้งเครือข่ายทางวิชาการที่ชื่อ "มหาวิทยาลัยเที่ยงคืน" เคยเป็นอธิการบดีมหาวิทยาลัยเที่ยงคืน และเป็นบรรณาธิการเว็บไซต์ midnightuniv.org ซึ่งเป็นเว็บไซต์ที่ให้บริการบทความทางวิชาการของมหาวิทยาลัยเที่ยงคืนตั้งแต่ปี 2541 ในปี 2550 สมเกียรติได้รับเชิญในฐานะอธิการบดีมหาวิทยาลัยเที่ยงคืน ให้เข้าร่วมเทศกาลศิลปะ documenta 12 ที่เมืองคาสเซิล ประเทศเยอรมนี
สมเกียรติ ตั้งนโม ถึงแก่กรรมในเช้าวันที่ 6 กรกฎาคม 2553 ด้วยวัย 52 ปี ที่โรงพยาบาลมหาราชนครเชียงใหม่ (โรงพยาบาลสวนดอก) ด้วยโรคมะเร็ง พิธีฌาปนกิจมีขึ้นที่สุสานหายยาในวันที่ 10 กรกฎาคม
หลังสมเกียรติเสียชีวิต มหาวิทยาลัยเที่ยงคืนได้เปลี่ยนหน้าแรกของเว็บไซต์เป็นหน้าแจ้งข่าวการเสียชีวิตของสมเกียรติ
และต่อมาได้ขึ้นบทความของ อุทิศ อติมานะ ชื่อ "สมเกียรติ ตั้งนโม กับโครงการทางการเมืองที่ยังไม่เสร็จ" ในหน้าแรกของเว็บไซต์
และสร้างหน้าเฟซบุ๊ก somkiet-tongnamo เพื่ออุทิศให้แก่สมเกียรติ
ประวัติ > ประวัติการศึกษา

ปริญญาโท อักษรศาสตรมหาบัณฑิต มหาวิทยาลัยมหิดล (2533)
ปริญญาตรี ศิลปบัณฑิต มหาวิทยาลัยศิลปากร (2528)
ต่ำกว่าปริญญาตรี วิทยาลัยช่างศิลป กรมศิลปากร (2522)
ประวัติ > ประวัติการรับราชการ > ตำแหน่งวิชาการ

2535 – 2540 ตำแหน่งอาจารย์ประจำ
2540 – 2543 ตำแหน่งผู้ช่วยศาสตราจารย์ระดับ 6
2543 – 2552 ตำแหน่งรองศาสตราจารย์ระดับ 9
4 ก.ค. 51 เปลี่ยนสถานภาพเป็นพนักงานมหาวิทยาลัย
ประวัติ > ประวัติการรับราชการ > ตำแหน่งบริหารระดับคณะ

2538 – 2540 คณะกรรมการประจำคณะวิจิตรศิลป์ มช.
2543 – 2544 หัวหน้าสาขาจิตรกรรม
2547 – 2547 รองคณบดีฝ่ายวิชาการ คณะวิจิตรศิลป์ มช.
2551 – 2553 คณบดีวิจิตรศิลป์ มช.
ประวัติ > ประวัติการรับราชการ > ตำแหน่งบริหาร ระดับมหาวิทยาลัย

2540 – 2542 กรรมการสภาอาจารย์
2547 – 2553 กรรมการประจำบัณฑิตวิทยาลัย
2547 – 2553 กรรมการศูนย์บริหารงานวิจัย
2550 – 2553 กรรมการบริหารหลักสูตรร่วม สาขาสื่อศิลปะและการออกแบบสื่อ
2551 – 2553 ประธานกรรมการบัณฑิตวิทยาลัย คณะวิจิตรศิลป์
2551 – 2553 คณบดีวิจิตรศิลป์
ประวัติ > ประวัติการรับราชการ > ตำแหน่งอื่นๆ ที่เกี่ยวข้องกับงานวิชาการ

2536 – 2537 ก่อตั้งโครงการสนทนาปัญหาศิลปะ ปรัชญา และวิทยาศาสตร์ คณะวิจิตรศิลป์ มหาวิทยาลัยเชียงใหม่
2551 – 2553 ก่อตั้งและเป็นบรรณาธิการเว็ปไซต์มหาวิทยาลัยเที่ยงคืน
ประวัติ > งานวิจัย

ศิลปะและศีลธรรม
ศึกษาเปรียบเทียบแนวคิดสุนทรียศาสตร์ในพุทธศาสนากับสุนทรียศาสตร์ของเพลโต
ข้อเสนอการประยุกต์แนวคิดทางปรัชญาของกลุ่มแฟรงค์เฟริทสกูล มาใช้เป็นฐานคิดการสร้างสรรค์งานศิลปะหลังสมัยใหม่ในประเทศไทย
การวิจัยเรื่องวัฒนธรรมทางสายตา (VISUAL CULTURE) (อยู่ในระหว่างดำเนินการ 2546-2547)
สถานภาพของผู้หญิงในศิลปะ สื่อ และกฎหมาย (วิจัยบูรณาการ) (อยู่ในระหว่างจัดทำข้อเสนอ เพื่อขอรับทุน)
ประวัติ > งานวิจัย > งานวิชาการ งานแต่ง งานแปล และงานเรียบเรียง

การวิเคราะห์ภาพตามหลักสัญศาสตร์ (semiotic analysis)
การวิเคราะห์แนวภาพยนตร์ในโลกตะวันตก
การวิจารณ์ศิลปะ-วรรณกรรมแนวหลังอาณานิคม
ข้อจำกัดเกี่ยวกับทฤษฎีจักรวรรดินิยมวัฒนธรรม
จาก ศิลปะเสื่อมทรามสู่เกียรติยศ Documenta (ความหมาย-ประวัติความเป็นมา)
แนวโน้มศิลปะกระแสหลักที่กำลังเปลี่ยน Documenta 11
Documenta 12 อีกสองปีข้างหน้ากับโอลิมปิกศิลปะ
ดิบงามในงานสร้างสรรค์
ดูละครแล้วย้อนดูตัว จากอริสโตเติลถึงเบรกท
ทฤษฎีความงาม-สุนทรียศาสตร์แบบยูโรเซนทริค (ตอนที่ ๑)
ทฤษฎีความงาม-สุนทรียศาสตร์แบบยูโรเซนทริค (ตอนที่ ๒)
ทฤษฎีวิพากษ์สังคม - ทฤษฎีวิพากษ์วรรณกรรม
ทำความเข้าใจสัญลักษณ์นิยมในงานศิลปะ
ธรรมชาติของเวลา (The Nature of Time) ตอนที่ ๑
ธรรมชาติของเวลา (The Nature of Time) ตอนที่ ๒ (วัฒนธรรมของเวลาและสถานที่)
นางบำเรอที่ถูกทำให้ผิวขาว: กากตกค้างของปิตาธิปไตย
แนวคิดศิลปะและสุนทรียศาสตร์นอกยุโรป
แนวคิดสุนทรียศาสตร์และศิลปะนอกกระแส
ในนาฏกรรมชั้นต่ำและวัฒนธรรมสอดแทรก
บนเส้นทางของความน่าเกลียด : ว่าด้วยเรื่องของสุนทรียศาสตร์
บนเส้นทางของวัฒนธรรมทางสายตา : จากศิลปะสู่วัฒนธรรม
ผลงานศิลปะในยุคของการผลิตซ้ำด้วยกลไก
โพสท์โมเดิร์นในศิลปะและปรัชญา
ภาพกว้างและความเข้าใจเกี่ยวกับศิลปะสถานการณ์นิยม
วาทกรรมบนร่างกาย และสุนทรียศาสตร์ของความเปลือยเปล่า
วิพากษ์อุตสาหกรรมภาพยนตร์ : ศิลปะหรือเพียงเหล้าดองสมองทุน (Frankfurt School)
ศิลปะแนวกิจกรรม ศิลปะเพื่อชุมชนและสังคม
ศิลปะในสายตาสังคมวิทยา
ศิลปะและสุนทรียศาสตร์เกี่ยวกับขยะ
สถานภาพของผู้หญิงในสื่อ ศิลปะ และกฎหมาย
องค์ประกอบและประวัติศาสตร์การวิจารณ์ศิลปะ
จากศิลปะเสื่อมทรามสู่เกียรติยศ Documenta
แนวโน้มศิลปะกระแสหลักที่กำลังเปลี่ยน Documenta11
โหมโรงเกี่ยวกับ Jacques Derrida
ปรัชญาการรื้อสร้าง (Deconstruction) ของ Derrida
ตามรอยแนวคิดหลังสมัยใหม่
Walter Gropius ผู้ให้กำเนิดหัวใจศิลปะแบบเบาเฮาส์ (หมายเหตุ : ผลงานวิชาการเหล่านี้ได้รับการเผยแพร่บนระบบเครือข่ายอินเทอร์เน็ต โดยเป็นไปตามแนวนโยบาย E-Learning เผยแพร่ที่ http://www.midnightuniv.org)
ประวัติ > งานทำนุบำรุงศิลปวัฒนธรรม

ร่วมแสดงนิทรรศการศิลปะกับคณะวิจิตรศิลป์
ร่วมแสดงนิทรรศการโครงการแลกเปลี่ยนศิลปะ ระหว่างคณะวิจิตรศิลป์มหาวิทยาลัยเชียงใหม่ และคณะวิจิตรศิลป์ มหาวิทยาลัยเว้
เขียนบทความให้กับสูจิบัตรงานแสดงนิทรรศการศิลปะคณะวิจิตรศิลป์
เขียนบทความให้กับสูจิบัตรงานแสดงผลงานศิลปนิพนธ์ คณะวิจิตรศิลป์
เขียนบทความศิลปะให้กับหนังสือพิมพ์และนิตยสารหลายฉบับ (งานทำนุบำรุงศิลปวัฒนธรรมเหล่านี้ ได้กระทำมานับตั้งแต่บรรจุเข้ารับราชการตำแหน่งอาจารย์ คณะวิจิตรศิลป์ ปี พ.ศ. 2535 - ปัจจุบัน)
ประวัติ > งานบริการสังคมทางวิชาการ

วิทยากรบรรยายภาพเขียนฝีพระหัตถ์พระบาทสมเด็จพระเจ้าอยู่หัวรัชกาลที่ 9 เผยแพร่ผ่านวิทยุ FM 100 ของภาควิชาสื่อสารมวลชน คณะมนุษยศาสตร์ มหาวิทยาลัยเชียงใหม่
กำกับรายการสนทนาทางโทรทัศน์ ชื่อรายการ "ทีทรรศน์ท้องถิ่น" ร่วมกับสถานีโทรทัศน์แห่งประเทศไทย ช่อง 11 กรมประชาสัมพันธ์ (เขต 3)
ได้รับเชิญให้ไปบรรยายพิเศษที่คณะต่างๆ ของมหาวิทยาลัยเชียงใหม่ เช่น คณะสถาปัตยกรรม คณะมนุษยศาสตร์ คณะวิทยาศาสตร์ ศูนย์สตรีศึกษา
ได้รับเชิญให้ไปบรรยายพิเศษที่ มหาวิทยาลัยมหาจุฬาลงกรณ์ราชวิทยาลัย
ได้รับเชิญให้เสนอความคิดเห็นในเรื่องต่างๆ ทางวิทยุหลายสถานี
เขียนบทความเกี่ยวกับประเด็นปัญหาสังคมร่วมสมัยให้กับนิตยสารต่างๆ
แปลและเรียบเรียงบทความทางปรัชญาและสังคม โดยเฉพาะประเด็นปัญหาสังคมและปรัชญาหลังสมัยใหม่ หลังอาณานิคม รวมถึงประเด็นเรื่องสตรีศึกษา ชาติพันธ์ และจิตวิเคราะห์ เผยแพร่ผ่านเว็บไซต์หลายแห่ง
บริหารเว็บไซต์มหาวิทยาลัยเที่ยงคืน www.midnightuniv.org
จัดทำวารสารข่าวหอศิลป์/วิจิตรศิลป์ (ตำแหน่งบรรณาธิการบริหาร) (งานบริการสังคมทางวิชาการเหล่านี้ ได้กระทำมานับตั้งแต่บรรจุเข้ารับราชการ ตำแหน่งอาจารย์ คณะวิจิตรศิลป์ ปี พ.ศ. 2535 - 2553) (พ.ศ. 2533 ดำรงตำแหน่งอาจารย์พิเศษ)
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

มหาวิทยาลัยเที่ยงคืน
“ความรู้” ในแบบสมเกียรติ ตั้งนโม แห่ง ม.เที่ยงคืน, สมชาย ปรีชาศิลปกุล, 22 ก.ค. 2553
เคเซ็ง (จังหวัดฟูกูโอกะ)

| เคเซ็ง 桂川町 |
| --- | --- |
เมือง
   ธง Chapter
ที่ตั้งในจังหวัดฟูกูโอกะ
เคเซ็งที่ตั้งในประเทศญี่ปุ่น
พิกัด: 33°35′N 130°41′E﻿ / ﻿33.583°N 130.683°E﻿ / 33.583; 130.683
ประเทศ: ญี่ปุ่น
ภูมิภาค: คีวชู
จังหวัด: ฟูกูโอกะ
อำเภอ: คาโฮะ
พื้นที่
 • ทั้งหมด: 20.07 ตร.กม. (7.75 ตร.ไมล์)
ประชากร (30 เมษายน ค.ศ. 2017)
 • ทั้งหมด: 13,750 คน
 • ความหนาแน่น: 690 คน/ตร.กม. (1,800 คน/ตร.ไมล์)
เขตเวลา: UTC+09:00 (เวลามาตรฐานญี่ปุ่น)
เว็บไซต์: www.town.keisen.fukuoka.jp
เคเซ็ง (ญี่ปุ่น: 桂川町; โรมาจิ: Keisen-machi) เป็นเมืองในอำเภอคาโฮะ จังหวัดฟูกูโอกะ ประเทศญี่ปุ่น ในวันที่ 30 เมษายน ค.ศ. 2017 เมืองนี้มีประชากรประมาณ 13,750 คน และมีความหนาแน่นที่ 690 คนต่อตารางกิโลเมตร เมืองนี้มีพื้นที่รวม 20.07 ตารางกิโลเมตร
เคเซ็งเคยเป็นที่ตั้งค่ายนักโทษสงครามของจังหวัดฟูกูโอกะใน ค.ศ. 1944 ในช่วงสงครามโลกครั้งที่สอง
ในเดือนกรกฎาคม ค.ศ. 2010 เกิดเหตุการณ์ดินถล่มหลังฝนตกหนักทำลายบ้านในเมืองนี้
แหล่งข้อมูลอื่น

Keisen official website (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น
เฉิน กั๋วคุน

เฉิน กั๋วคุน (จีน: 陳國坤; อักษรโรมัน: Chan Kwok-Kwan) หรือที่รู้จักกันในชื่ออังกฤษ แดนนี ชาน (Danny Chan; เกิดวันที่ 1 สิงหาคม ค.ศ. 1975) เป็นทั้งนักแสดงชาย, นักออกแบบท่าเต้น รวมถึงเป็นนักร้องนำวงร็อคชาวฮ่องกง ที่มีชื่อวงว่า 'โพเอ็ท' เขาได้มีส่วนร่วมในผลงานภาพยนตร์ระดับบ็อกซ์ออฟฟิศของโจว ซิงฉือ อย่าง นักเตะเสี้ยวลิ้มยี่ และ คนเล็กหมัดเทวดา เขามีความโดดเด่นในด้านความคล้ายคลึงกับ บรูซ ลี ยอดกังฟูระดับตำนานยุคปลาย และได้เล่นในบทบาทของเขาในฐานะผู้รักษาประตูใน นักเตะเสี้ยวลิ้มยี่ จากบทบาทนี้เองที่ทำให้เขามีชื่อเสียงในเวลาต่อมา และเนื่องด้วยเขามีความคล้ายคลึงกับบรูซ ลี อย่างโดดเด่น ส่งผลให้เขาได้รับเลือกแสดงเป็นบรูซ ลี ในซีรีส์โทรทัศน์ที่มีชื่อว่า เดอะเลเจนท์ออฟบรูซ ลี ใน ค.ศ. 2008
เฉิน กั๋วคุน ยังเป็นผู้ฝึกเพลงหมัดเจี๋ยฉวนเต้าของบรูซ ลี
แหล่งข้อมูลอื่น

LoveHKfilm entry
Living up to Bruce Lee's Legend
Danny Chan Kwok-Kwan ที่ฮ่องกงมูวีเดตาเบส
Kwok-kwan Chan ที่อินเทอร์เน็ตมูวีเดตาเบส
Hong Kong Cinemagic: Danny Chan Kwok-kwan เก็บถาวร 2020-02-23 ที่ เวย์แบ็กแมชชีน
Danny Chan Kwok-kwan 陳國坤 - spcnet.tv เก็บถาวร 2020-02-18 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  สหรัฐ
เคเซ็นนูมะ

เคเซ็นนูมะ (ญี่ปุ่น: 気仙沼市; โรมาจิ: Kesennuma-shi) เป็นนครในจังหวัดมิยางิ ประเทศญี่ปุ่น ได้รับการยกฐานะเป็นเทศบาลนครเมื่อวันที่ 1 มิถุนายน ค.ศ. 1953 ตั้งอยู่ทางทิศตะวันออกเฉียงเหนือสุดของจังหวัดมิยางิ มีขนาดพื้นที่ทั้งสิ้น 333.37 ตารางกิโลเมตร จำนวนประชากร 58,270 คน
ทางด้านทิศตะวันออกติดกับอ่าวฮิโรตะและอ่าวเคเซ็นนูมะ มหาสมุทรแปซิฟิก
พื้นที่ส่วนใหญ่ของเมืองถูกทำลายจากเหตุการณ์แผ่นดินไหวและคลื่นสึนามิในโทโฮกุ ค.ศ. 2011
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kesennuma, Miyagi
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
เฉิน ฉีเหม่ย์

| เฉิน ฉีเหม่ย์ |
| --- | --- |
陳其美

การออกเสียง: Chén Qíměi
เกิด: 17 มกราคม ค.ศ. 1878  อู่ซิง, มณฑลเจ้อเจียง, ราชวงศ์ชิง
เสียชีวิต: 18 พฤษภาคม ค.ศ. 1916(1916-05-18) (38 ปี)  เซี่ยงไฮ้
สาเหตุเสียชีวิต: ลอบสังหาร
สัญชาติ:  สาธารณรัฐจีน
พรรคการเมือง:  พรรคก๊กมินตั๋ง
เฉิน ฉีเหม่ย์ (จีนตัวย่อ: 陈其美; จีนตัวเต็ม: 陳其美; พินอิน: Chén Qíměi; เป็นนักปฏิวัติและนักเคลื่อนไหวชาวจีนและเป็นพันธมิตรทางการเมืองที่ใกล้ชิดของ ดร.ซุน ยัตเซ็น และเป็นที่ปรึกษาสหายคนสนิทของ เจียง ไคเชก เฉิน ฉี่เหม่ยยังเป็นหนึ่งในผู้ก่อตั้งบุกเบิกสาธารณรัฐจีน และเป็นลุงของเฉิน กั่วฟู และ เฉิน ลี่ฟู
เฉิน ฉีเหม่ย์ เกิดที่ อู่ซิง, มณฑลเจ้อเจียง, ประเทศจีน, เขาได้เดินทางไปเรียนต่อที่ญี่ปุ่น ในปี ค.ศ. 1906  และเข้าร่วมขบวนการปฏิวัติล้มล้างราชวงศ์ชิง "ถงเหมิงฮุ่ย" เขาได้มีโอกาสเป็นเพื่อนสนิทกับ เจียง ไคเชก ที่มาจากเจ้อเจียงเหมือนกัน เฉินได้พาเจียงเข้าร่วมขบวนการถงเหมิงฮุ่ย
ในปี ค.ศ. 1911 หลังการก่อการกำเริบอู่ชาง กองกำลังของเฉินเข้ายึดเมืองเซี่ยงไฮ้ไว้ได้ จากนั้นเขาก็ทำหน้าที่ผู้ว่าการรัฐทหารในภูมิภาคนี้ เขาหนีไปญี่ปุ่นกับ ดร.ซุน ยัตเซ็น หลังจากความล้มเหลวของการปฏิวัติต่อต้านเผด็จการของยฺเหวียน ชื่อไข่ พวกเขาก็ได้ก่อตั้งพรรคคณะจีนปฏิวัติซึ่งต่อมาได้กลายมาเป็นพรรคก๊กมินตั๋ง หรือจีนคณะชาติ ขณะที่เขากำลังจะกลับไปเซี่ยงไฮ้เพื่อทำการปฏิวัติอีกรอบเขาได้ถูกคนของยฺเหวียน ชื่อไข่ ลอบยิงสังหารเมื่อวันที่ 18 เดือนพฤษภาคม ค.ศ. 1916 การลอบสังหารมีการสันนิษฐานว่าน่าจะเป็นคำสั่งของ จาง จงชาง นายพลขุนศึกที่จงรักภักดีต่อยฺเหวียน ชื่อไข่
ดูเพิ่ม

สาธารณรัฐจีน
ออร์กี

Illustration from De Figuris Veneris by Édouard-Henri Avril — orgy scene or orgy fantasy
Bacchanal with a wine vat (c. 1475) by Andrea Mantegna
ในการใช้คำในสมัยใหม่, อย่างคำว่า ออร์กี เป็นปาร์ตี้เซ็กส์ที่แขกได้เข้ามีส่วนร่วมแบบเปิดและไม่จำกัดในกิจกรรมทางเพศหรือเพศสัมพันธ์หมู่
ผู้เข้าร่วมของพวกนิยมสลับคู่ไม่ได้สอดคล้องกับการกำหนดนี้เสมอไป เพราะในผู้เข้าร่วมของพวกนิยมสลับคู่หลายคนจะมีคู่ร่วมทางเพศหลายคนที่อาจจะรู้จักกันหรืออย่างน้อยก็มีคนธรรมดาสามัญบางคนในระดับเศรษฐกิจ ความสำเร็จการศึกษา หรือคุณลักษณะที่ใช้ร่วมกันอื่นๆ พวกนิยมสลับคู่บางคนได้ยืนยันว่า ออร์กี นั้นตรงข้ามกับปาร์ตี้เซ็กส์ ต้องมีการเปิดเผนตัวตนของคู่ร่วมทางเพศเพื่อละทิ้งการมีเพศสัมพันธ์อย่างสมบูรณ์ ประเภทอื่นๆของคำว่า "ปาร์ตี้เซ็กส์" อาจจะไม่ค่อยดีเท่าไรด้วยการติดป้าย
การเข้ามีส่วมร่วมใน"ออร์กี"เป็นจินตนาการทางเพศที่พบบ่อยและการมีเพศสัมพันธ์หมู่กับเป้าหมายที่เป็นผู้บริโภคประเภทย่อยในภาพยนตร์ลามก
คำนี้ยังใช้คำเปรียบเทียบในการแสดงออก เช่น "ออร์กีในสีสัน"(orgy of colour) หรือ "ออร์กีในการทำลาย"(orgy of destruction) เพื่อบ่งบอกส่วนเกิน, มากเกินไป คำว่า "orgiastic" ไม่ได้หมายถึงเพศสัมพันธ์หมู่และอยู่ใกล้กับรากฐานดั้งเดิมและการใช้คำอุปมา
หลวงปู่บุญธรรม อุตตมธัมโม

หลวงปู่บุญธรรม อุตตมธัมโม (3 มกราคม 2477 - 19 กุมภาพันธ์ 2566) เป็นภิกษุชาวไทย จำพรรษา ณ วัดโพนทอง จังหวัดชัยภูมิ
ประวัติหลวงปู่บุญธรรม อุตตมธัมโม > ชาติภูมิ

| หลวงปู่บุญธรรม อุตตมธัมโม (N/A อุตฺตมธมฺโม) |
| --- | --- |
ชื่ออื่น: หลวงปู่บุญธรรม
ส่วนบุคคล
เกิด: 3 มกราคม พ.ศ. 2477 (88 ปี)
มรณภาพ: 19 กุมภาพันธ์ พ.ศ. 2566
ตำแหน่งชั้นสูง
ที่อยู่: วัดโพนทอง ชัยภูมิ
อุปสมบท: ไม่ปรากฏแน่ชัด
พรรษา: 60
ตำแหน่ง: อดีตเจ้าอาวาส
หลวงปู่บุญธรรม อุตตมธัมโม มีชาติกำเนิดในสกุล "โพธิ์คำ" เกิดเมื่อวันที่ 3 มกราคม พ.ศ. 2477 ณ บ้านหนองเรือ ตำบลบ้านเม็ง อำเภอเมือง จังหวัดขอนแก่น
โยมบิดาชื่อ นายโม้ โพธิ์คำ และโยมมารดาชื่อ นางพันธ์ุ โพธิ์คำ  มีพี่น้อง ๓ คน และเป็นผู้ชายทั้งหมด
ประวัติหลวงปู่บุญธรรม อุตตมธัมโม > บรรยากาศ และความเป็นอยู่ในหมู่บ้าน

หมู่บ้านที่เด็กชายบุญธรรมอาศัยในวัยเด็ก แม้รอบหมู่บ้าน จะเต็มไปด้วยป่าไม้ ห้วยหนอง ที่พอจะหาอาหารมาเลี้ยงชีพได้ แต่ด้วย ไร้วิธีการบริหารจัดการธรรมชาติที่เป็นอยู่ ทุกอย่างจึงถูกควบคุมด้วย แดด ฝน และลมฟ้า ที่คอยพัดพาให้ทุกอย่างเป็นไปตามยถากรรม
การอยู่การกินของคนในหมู่บ้าน ค่อนข้างเป็นไปด้วยความยาก ลำบาก มีความแปรปรวนของธรรมชาติเป็นตัวแปร บางปี่ฟ้าฝนก็เป็นใจ แต่บางปีก็เหมือนธรรมชาติพิโรธโกรธเคือง ทุกอย่างเต็มไปด้วย ความแร้นแค้น
เวลาจะทำนาก็ต้องรอฝนจากฟ้า น้ำดื่มต้องอาศัยจากบ่อดิน ที่ขุดไว้ บางปีฝนแล้งหนัก ก็ต้องเดินทางเพื่อไปหาน้ำดื่มจากหมู่บ้าน ใกล้เคียง เป็นวังวนที่ทุกคนพอจะเข้าใจได้ และพร้อมจะรับมือหากไม่ เกินกำลังที่จะรับไหว
ประวัติหลวงปู่บุญธรรม อุตตมธัมโม > กำเนิดบ้านหนองแก

มื่อมาถึงที่แห่งหนึ่งที่เห็นว่ามีน้ำให้ดื่มอาบได้ มีห้วยหนองให้หา อาหาร มีป่าไม้ให้หาของป่าเพื่อประทังชีวิต ทุกคนที่ย้ายมาจึงตัดสินใจ ลงหลักปักฐาน ณ ที่แห่งนี้ ที่ตั้งของชุมชนมีหนองน้ำและต้นไม้ชนิดหนึ่ง ที่ชื่อว่า “ต้นแก” เกิดขึ้นอยู่รายรอบ ชาวบ้านจึงพากันตั้งชื่อหมู่บ้านว่า “บ้านหนองแก”
บ้านหนองแก่ในวันนั้น อุดมไปด้วยธรรมชาติที่ป่าเขาลำเนาไพร สร้างไว้ให้ ของชาถือว่าเป็นของขวัญที่ธรรมชาติมอบให้เพื่อได้มีชีวิต อยู่ต่ออย่างสบายๆ สัตว์ป่าเสนอหน้าโชว์ตัวให้เห็นจนชินตา ฝูงลิง จึงขวักไขว่ไปมาอย่างเพลินใจ เก้งกวางจำนวนมากเดินเลาะเล็มหญ้า ไปทั่ว นกเงือก นกยูง นกตะกรุม นกกระเรียน และนกนานาชนิด มีให้เห็นไม่ขาดสาย
บางวันก็มีช้างตาบอดมาอาละวาดใกล้หมู่บ้าน คนกับเสือ มีโอกาสเผชิญหน้ากันเป็นระยะๆ ถัดขึ้นไปบนภูเขาใกล้หมู่บ้าน ยังมี แรดให้ผู้คนได้เล่าขานให้ลูกหลานได้รับฟัง สิ่งแวดล้อมเช่นนี้คือความหวัง ของผู้คนที่ย้ายมา การตัดสินใจที่จะสร้างชีวิตใหม่จึงเป็นเรื่องง่าย กว่าที่เคยคิดไว้
ในวัยเยาว์ เด็กชายบุญธรรมมีหน้าที่หลักในครอบครัว ก็คือ การเลี้ยงวัวจำนวนเป็นหลักร้อย ทุกวันภารกิจก็คือการต้อนฝูงวัว ไปกินหญ้าตามชายทุ่งชายป่า แม้จะเป็นงานหนักสำหรับเด็ก แต่เพราะ มีเพื่อนๆ ร่วมคณะไปเลี้ยงด้วยกัน ก็ยังพอมีความสนุกเป็นเครื่อง หล่อเลี้ยงใจอยู่บ้าง
ประวัติหลวงปู่บุญธรรม อุตตมธัมโม > ปฐมวัยและการศึกษาเบื้องต้น

การศึกษาในห้องเรียนในช่วงเวลานั้น ถือว่าเป็นสิ่งที่เข้าถึงยาก สำหรับเด็กชายบุญธรรม เพราะด้วยต้องทำงานช่วยครอบครัว และ ปัญหาเรื่องสุขภาพที่ไม่ดีนัก มีโรคภัยรุมเร้าอยู่เนืองๆ โอกาสที่จะได้ เรียนหนังสือจึงแตกต่างจากเด็กๆ ทั่วไป กว่าที่เด็กชายบุญธรรมจะได้เรียนหนังสือก็อายุย่างเข้า ๑๒ ปี แต่ก็เรียนหนังสือในระบบได้เพียง ๓ ปี คือจบชั้นประถมศึกษาปีที่ ๓ ก็ต้องยุติการเรียนต่อ เพราะเมื่ออายุ ๑๕ ปีก็ถือว่าพ้นเกณฑ์การศึกษา ในระดับประถม เด็กชายบุญธรรมจึงต้องหยุดการเรียนในระบบไว้เพียง เท่านี้
ประวัติหลวงปู่บุญธรรม อุตตมธัมโม > ใฝ่เรียนจึงต้องบวช

เมื่อไม่สามารถเรียนต่อในโรงเรียนทั่วไปได้ พ่อแม่และญาติๆ จึงแนะนำว่า หากอยากเรียนต่อมีอีกทางหนึ่งที่สามารถทำได้คือการ บวชเรียน เพราะการบวชเรียนคือทางเลือกที่ทุกคนสามารถจับต้องได้
ไม่เฉพาะได้เรียนหนังสือเท่านั้น ที่เป็นความเชื่อที่สืบต่อกันมา แต่การบวชถือว่าเป็นการตอบแทนผู้มีพระคุณอีกด้วย การที่เด็กๆ หรือ ลูกผู้ชายที่พอจะบวชเป็นสามเณรหรือพระได้ จึงถือว่าเป็นเรื่องปกติ ที่คนหมู่มากเลือกที่จะปฏิบัติตามคำแนะนำของผู้ผ่านโลกมาก่อน
เด็กชายบุญธรรมได้บวชเป็นสามเณรอยู่ที่วัดธาตุ เมืองเก่า อำเภอเมือง จังหวัดขอนแก่น ๕ พรรษา พออายุครบบวชเป็นพระ ก็ได้ตัดสินใจบวชเป็นพระภิกษุต่อ และอยู่ในสมณเพศได้อีก ๕ พรรษา
ประวัติหลวงปู่บุญธรรม อุตตมธัมโม > ได้พบคำสอนของหลวงพ่อเทียน จิตตสุโภ

หลังจากที่บวชและได้เข้าอบรมกรรมฐานที่วัดธาตุ เมืองเก่า อำเภอเมือง จังหวัดขอนแก่นแล้ว พระบุญธรรมก็ได้กลับไปจำพรรษา อยู่ที่วัดโพนทอง บ้านหนองแก อำเภอแก้งคร้อ จังหวัดชัยภูมิ
ในช่วงเข้าพรรษา ขณะที่ทำกิจวัตรของความเป็นพระสงฆ์ตามวิถี ปกติ ก็มีพระมหาบัวทอง พุทธโฆสโก ผู้มีความคุ้นเคยกับพระบุญธรรม มาเป็นเวลานาน ได้ทราบข่าวการบวชของเขา จึงรีบเดินทางมาแจ้งข่าว เรื่องหลวงพ่อเทียน จิตฺตสุโภ และการเข้าถึงธรรมของท่านให้พระผู้เป็น มิ่งมิตรของตัวเองได้รับทราบ
พระมหาบัวทองเล่าให้ฟังว่า ได้ไปพบพระหลวงตารูปหนึ่งกำลัง สอนธรรมอยู่ที่วัดป่าพุทธยาน จังหวัดเลย อุดมการณ์ดี มีปฏิปทาน มั่นคง ลัดตรงเข้าไปทำลายกิเลสโดยเฉพาะ ไม่มีปฏิปทาแอบอิงฤทธิ์เดช ไม่ทําไปเพื่อลาภสักการะ เป็นพระหลวงตาที่ไม่งมงาย ไม่นำไปในทาง ที่ผิดแน่ๆ
พระมหาบัวทองยังกล่าวถึงความอาจหาญในธรรมของหลวงพ่อ เทียนไว้ว่า หลวงพ่อเทียนยืนยันว่าหากคนใดตั้งใจปฏิบัติอย่างต่อเนื่อง และถูกต้อง อย่างนานไม่เกิน ๓ ปี อย่างกลาง ๑ ปี อย่างน้อยที่สุด ๑ - ๙๐ วัน ก็สามารถเข้าถึงซึ่งการดับทุกข์ได้ อย่างน้อยความทุกข์ ที่เคยมีอยู่ในใจจะจืดจางหายไปได้แน่นอน
เมื่อพระบุญธรรมได้ฟังคำบอกเล่าอย่างอาจหาญจากคนคุ้นเคย เห็นว่าสิ่งที่พระมหาบัวทองเล่าให้ฟังนั้น เข้ากับจริตนิสัยของตัวเอง เป็นเหตุให้ต้องการที่จะพิสูจน์สิ่งที่ได้รับทราบ จึงรับปากพระมหาบัวทองว่า ออกพรรษาเดินทางไปปฏิบัติธรรมกับหลวงพ่อเทียน จิตฺตสุโภ
ประวัติหลวงปู่บุญธรรม อุตตมธัมโม > เวลา วันคืน และอายุขัย

เมื่อกาลเวลาหมุนผ่าน จากเดือนเคลื่อนไปเป็นปี จากปีเคลื่อน เปลี่ยนไปสู่ปีที่มากกว่าเดิม ชีวิตและการทำงานของหลวงพ่อบุญธรรม อุตตมธมโมก็เช่นกัน ตั้งแต่วันที่ได้รับนิมนต์มาอยู่ที่วัดโพนทอง บ้านหนองแก ท่านก็ไม่ได้จาริกไปอยู่ที่อื่นอีกเลย
จากการทำงานที่หนักหน่วง การพัฒนาทั้งภายนอกและภายใน ที่ทุ่มเทแรงใจอย่างเต็มที่ จนท่านชื่อว่าเป็นที่พึ่งทั้งทางโลกและทางธรรม เป็นที่เคารพศรัทธาของชาวบ้านหนองแก และผู้คนจำนวนมากที่ได้พบเจอ ชีวิตของหลวงพ่อบุญธรรมก็ก้าวล่วงวัยผ่าน ที่ต่อมาผู้คนมักเอ่ยสรรพนามท่านว่า “หลวงปู่”
เวลา วันคืน และอายุขัยค่อยๆ เดินทางมาพร้อมกับความเสื่อม ถอยทางร่างกายของหลวงปู่บุญธรรมทุกขณะ เพราะเดิมทีตั้งแต่เป็น พระหนุ่มหลวงปู่ก็เริ่มมีลางบอกเหตุเรื่องสุขภาพไม่ค่อยดีเป็นทุนอยู่แล้ว เมื่อวัยหนุ่มก็มีโรคเกี่ยวกับปอดที่ต้องดูแลอยู่เนืองๆ ต้องเข้ารับการรักษา เป็นเวลานานๆ อยู่บ่อยครั้ง จนกลายเป็นโรคประจำตัวของท่านไป
ประวัติหลวงปู่บุญธรรม อุตตมธัมโม > จุดเปลี่ยนของสุขภาพ

ในด้านสุขภาพกาย หลวงปู่บุญธรรมมีอาการป่วยไข้มารบกวน อยู่เรื่อยๆ แต่ที่เริ่มเด่นชัดมากขึ้นก็คือ มีครั้งหนึ่งได้ล้มทับท่าน ซึ่งดู ในช่วงแรกๆ ก็เหมือนไม่มีผลข้างเคียงอะไร หลวงปู่ก็ยังรับกิจนิมนต์ ไปแสดงธรรมตามที่ต่างๆ ได้ปกติ แต่เมื่อเวลาผ่านไปสักพัก ประกอบกับอายุที่มากขึ้น หลวงปู่เริ่มมีอาการเหมือนความจำเดี่ยวมาเดี๋ยวไป เหมือนกับคนหลงลืมแล้วก็กลับมาจำได้ เหมือนไฟฟ้าที่เดี่ยวสว่างเกี่ยวกับ คนรอบตัวท่านและญาติๆ ที่คอยดูแลสังเกตเห็นว่า มีสัญญาณบ่งบอกว่ามีบางอย่างผิดปกติเกิดขึ้นกับท่านลูกศิษย์และญาติจึงได้นำตัวหลวงปู่ไปตรวจสุขภาพอย่างละเอียด ผลวินิจฉัยว่าสมองของหลวงปู่มีความผิดปกติ เลือดไหลเวียนไปเลี้ยง สมองไม่พอ หลวงปู่จึงถูกนำส่งเข้าห้องผ่าตัดที่โรงพยาบาลทันที
หลังการผ่าตัด แม้หลวงปู่จะฟื้นคืนมา แรกๆ ความทรงจำ บางอย่างก็ไม่เต็มร้อย แพทย์และเจ้าหน้าที่จึงค่อยๆ รักษาท่าน ทำให้ หลวงปู่กลับมาจดจำสิ่งต่างๆ ได้ตามปกติ แต่ก็ยังอยู่ในช่วงที่ต้อง เฝ้าระวัง
ประวัติหลวงปู่บุญธรรม อุตตมธัมโม > ช่วงเวลาแห่งการบอกลา

หลังการฟื้นตัว คณะลูกศิษย์ได้นำหลวงปู่กลับมาที่วัดโพนทอง บ้านหนองแก แต่การกลับมายังบ้านเกิดเมืองนอนของหลวงปู่ในครั้งชั่ จะไม่เหมือนเดิมอีกต่อไป
ทุกการรอคอยของชาวบ้านและเหล่าลูกศิษย์ ไม่ใช่การคาดหวัง ว่าหลวงปู่จะต้องกลับมาแข็งแรงเหมือนเดิม พวกเขาขอเพียงให้มีโอกาส พูดคุย กราบบูชาบุคคลอันเป็นที่รัก ในขณะที่ยังพอพูดตอบกลับคืน ให้ชื่นใจก็พอ ลูกศิษย์และชาวบ้านหนองแก ได้เตรียมห้องพักฟื้นที่ดีที่สุดเท่าที่ พวกเขาจะทำได้ เพื่อให้หลวงปู่ได้อยู่อย่างสะดวกสบาย แต่ละวันก็จะมี การผลัดเปลี่ยนกันเพื่อดูแลท่าน เป็นความเหงาว้าเหว่ทางจิตที่รู้สึกต่อ สิ่งที่ได้รับรู้ แต่ก็อบอุ่นใจทุกครั้งที่ยังมีโอกาสได้ดูแลคนที่เรารักในห้วง สุดท้ายของกาลเวลา
ในช่วงเวลาที่พลังชีวิตของหลวงปู่มีจำกัด แต่สิ่งหนึ่งที่ไม่อาจ จำกัดความเป็นหลวงปู่ก็คือ รอยยิ้มของท่านยังงดงามดั่งเดิม ความ เมตตาที่ส่งออกมาผ่านแววตา ทำให้รู้สึกอิ่มเอิบหัวใจ ยากที่จะบรรยาย เป็นคำพูดได้มีคำพูดหนึ่งเวลามีใครไปกราบ ท่านก็จะพูดอยู่เสมอว่า “หลวงปู่จะลานิพพานแล้วนะ”